Джанлука Дзамбротта

Джанлука Дзамбротта (; 19 ақпан 1977, Комо, Ломбардия, Италия) — италиялық футболшы, қорғаушы. 2006 жылғы әлем чемпионы. Қазір бапкерлікпен айналысады.

 Карьерасы 

 Клубтық 
"Комо" футбол клубының түлегі. Карьерасын осы командада бастады. 1997 жылғы дейін "Комо" сапында ойнап, 1997 жылы "Бариге" ауысты. Екі жылдан соң "Ювентустың" қатарын толықтырды. 

"Ювентусте" ұзақ жылдар ойнады. Тек 2006 жылғы жемқорлық жөніндегі жанжалдан соң туриндік клуб төменгі лигаға түсіп кетті де, сапындағы көптеген танымал ойыншылар басқа клубтарға ауысты. Дзамбортта да өзінің командаласы Лилиан Тюраммен бірге "Барселонаға" ауысты. Ондағы мақсаты — еурокубоктерде табысқа жету. Бірақ ол ойнаған 2006-08 жылдары "Барселона" тек Испания суперкубогымен ғана шектелді.

2008 жылы "Барселонаға" бапкер болып Хосеп Гвардиола келді де, Дзамборттаны қажетсінбеді. Дзамбротта "Миланға" ауысты.

2013 жылы Швейцарияның "Кьяссо" командасында ойнап жүріп карьерасын аяқтады. Сол жылы ұлттық құрамадағы әріптестері Филиппо Индзаги, Марко Матерацци, Фабио Гроссомен бірге бапкерлік лицензиясын алдыhttp://firenze.repubblica.it/sport/2013/07/05/news/inzaghi_crespo_materazzi_ecco_gli_allenatori_di_domani-62443698/?ref=search. 

 Ұлттық құрамада 
Ұлттық құрамада 1998-2010 жылдар аралығында ойнады. Алғаш қатысқан турнирі — ЕУРО-2000. Дзамбротта жартылай финалда Нидерландымен ойынның 34-минутында алаңнан қуылып, финалда ойнай алмады. 

Арада алты жыл өткен соң ӘЧ-2006-да финалда Францияға қарсы ойнады. Бұл ойынның 5-минутында-ақ ескерту алды, дегенмен ойын соңына дейін қатысты. Италия пенальтилерден жеңіске жетіп, әлем чемпионы атанды.

 Жетістіктері 

 «Ювентус»

 Италия чемпионы: 2001/02, 2002/03 
 Италия суперкубогы: 2003

 «Барселона»

 Испания суперкубогы: 2006

 «Милан»

 Италия чемпионы: 2010/11
 Италия суперкубогы: 2011

Италия құрамасы

 ЕУРО-2000 күміс жүлдегері
 ӘЧ-2006 жеңімпазы

 Мемлекеттік марапаттары 

 «Италия Республикасына еңбек сіңірген» ордені (2006)

 Қатысқан турнирлері 

 2000 - Жазғы Олимпиада ойындары
 2002, 2006, 2010 - Әлем чемпионаттары
 2000, 2004, 2008 - Еуропа чемпионаттары
 2009 - Конфедерациялар кубогы
 Дереккөздер 

 Сілтемелер 
 Профилі

Санат:Италия футболшылары
Санат:Комо ФК ойыншылары
Санат:Бари ФК ойыншылары
Санат:Ювентус ФК ойыншылары
Санат:Барселона ФК ойыншылары
Санат:Милан ФК ойыншылары
Санат:Кьяссо ФК ойыншылары
Санат:Футболдан әлем чемпиондары
Санат:Италия Ұлттық футбол құрамасының ойыншылары
Санат:Италия футбол жаттықтырушылары